'n Egskeiding is 'n traumatiese ervaring, maar jy hoef nie alleen daardeur te gaan nie. Daar is baie mense rondom jou wat die pyn verstaan wat jou egskeiding veroorsaak het. Hierdie kursus bied 'n reeks seminare en ondersteuningsgroepe wat gefasiliteer word deur mense wat weet waardeur jy gaan. Jy sal leer hoe om die pyn van die verlede te verwerk sodat jy weer kan uitsien daarna om jou lewe te herbou. Die interaktiewe kleingroepe bied 'n veilige plek om jou persoonlike storie en uitdagings te deel met ander wat jou kan ondersteun en verstaan. Die seerkry van 'n egskeiding het 'n groot invloed op jou alledaagse lewe en die besluite wat jy maak. Divorce Care leer jou die praktiese stappe wat jy nodig het om onderdrukte en ongeïdentifiseerde seerkry te identifiseer en te verwerk, selfs al het jou egskeiding al lank terug gebeur.
• Wat is besig om met my te gebeur?
• Die pad na genesing. Waar kry ek hulp?
• Kwaad gevoelens.
• Wat sê die Bybel.
• Nuwe verhoudings.
• Finansiële oorlewing.
• Kinder versorging.
• Enkellopende seksualiteit.
• Groei nader aan God.
Wie moet Divorce Care bywoon?
Enige iemand wat tans deur 'n egskeiding gaan of wat in die verlede deur 'n egskeiding gegaan het en voel hulle het nodig om daaroor te praat.
Ons verstaan dat almal nie dadelik daarmee gemaklik is om oor hul egskeiding te praat nie; maar ons glo dat hierdie kursus steeds 'n belangrike deel van jou herstel proses kan wees. Net deur te luister na wat ander ervaar kan dit jou ook bemoedig.
Daar is hoop en genesing na egskeiding. Jy gaan nie altyd voel soos nou nie, dit sal beter word. Egskeiding is iets wat met jou gebeur het, dit is nie wie jy is nie.
Hierdie kursus is oorspronklik ontwikkel deur Steve Grissom in 1993 en het al duisense mense reg oor die wêreld gehelp en geondersteun. Die video segmente bevat inligting deur verskeie kundiges in die veld van egskeiding en genesing. Vir meer inligting besoek die DivorceCare webtuiste.
DVD in Engels; Fasilitering in Afr of Eng
Totaal: R290 per persoon
Riaan bied al langer as 5 jaar Divorce Care aan by die sentrum. Sy grootste passie is om te sien dat mense uitkom by die waarheid oor God se plan vir hulle lewens. "Ek het deur DC by die Here volkome genesing ontvang na die trauma en pyn van egskeiding en dit is my hart dat elke persoon wat deur egskeiding geraak is dieselfde genesing sal ontvang."